CELEX: 32002R1442
Language: hr
Date: 2002-08-07 00:00:00
Title: Uredba Komisije (EZ) br. 1442/2002 od 7. kolovoza 2002. o izmjeni Uredbe (EZ) br. 1554/2001 o utvrđivanju detaljnih pravila za primjenu Uredbe Vijeća (EZ) br. 1260/2001 u pogledu stavljanja na tržište šećera proizvedenog u francuskim prekomorskim departmanima i izjednačavanja uvjeta cijena s preferencijalnim sirovim šećerom

03/Sv. 008
            
            
               HR
            
            
               Službeni list Europske unije
            
            
               249
            
         32002R1442
   
               L 212/5
            
            
               SLUŽBENI LIST EUROPSKE UNIJE
            
            
               07.08.2002.
            
         
      UREDBA KOMISIJE (EZ) br. 1442/2002
   od 7. kolovoza 2002.
   o izmjeni Uredbe (EZ) br. 1554/2001 o utvrđivanju detaljnih pravila za primjenu Uredbe Vijeća (EZ) br. 1260/2001 u pogledu stavljanja na tržište šećera proizvedenog u francuskim prekomorskim departmanima i izjednačavanja uvjeta cijena s preferencijalnim sirovim šećerom
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) 1260/2001 od 19. lipnja 2001. o zajedničkoj organizaciji tržišta u sektoru šećera (1), kako je izmijenjena Uredbom Komisije (EZ) br. 680/2002 (2), a posebno njezin članak 7. stavak 5.,
   budući da:
   
               (1)
            
            
               Člankom 7. stavkom 4. Uredbe (EZ) 1260/2001 propisuje se paušalna potpora Zajednice za šećer proizveden u francuskim prekomorskim departmanima koji se stavlja na tržište u europskim regijama u Zajednici. Potpora se odnosi na sirovi šećer proizveden u francuskim prekomorskim departmanima koji se rafinira u rafinerijama koje se nalaze u europskim regijama u Zajednici te koji se prevozi u europske regije u Zajednici ili, prema potrebi, skladišti u tim departmanima.
            
         
               (2)
            
            
               Ta potpora za tržišnu godinu 2001./2002. utvrđena je Uredbom Komisije (EZ) br. 1554/2001 (3). Potpora za fazu prijevoza iz tvornice do faze FOB (franko brod) u lukama te za skladištenje u francuskim prekomorskim departmanima za tržišnu godinu 2001./2002. utvrđena je u članku 2. stavku 1. točkama (a) i (c) te Uredbe. S obzirom da je Komisija zaprimila informacije o odgovarajućoj razini ove potpore, potrebno je utvrditi iznose potpore za tržišne godine od 2002./2003. do 2005./2006. tj. za razdoblje za koje je Uredbom (EZ) br. 1260/2001 propisano utvrđivanje interventnih cijena te kvota za proizvodnju i rafiniranje. Dodjela potpora za troškove prijevoza morskim putem i potpore za rafiniranje također se mora nastaviti u istom razdoblju.
            
         
               (3)
            
            
               Mjere predviđene ovom Uredbom u skladu su s mišljenjem Upravljačkog odbora za šećer,
            
         DONIJELA JE OVU UREDBU:
   Članak 1.
   Članak 2. stavak 1. Uredbe (EZ) br. 1554/2001 zamjenjuje se sljedećim:
   
      „1.   Nakon što predaju zahtjeve nadležnim francuskim vlastima za tržišne godine od 2002./2003. do 2005./2006., proizvođačima šećera navedenog u članku 1. koji je dostavljen europskim lukama u Zajednici dodjeljuje se potpora koja se sastoji od sljedećih komponenata:
      
                  (a)
               
               
                  paušalnog iznosa po toni šećera izraženog kao bijeli šećer za troškove faze prijevoza iz tvornice do faze FOB u lukama, utvrđenog u iznosu od:
                  
                              —
                           
                           
                              EUR 17 po toni za Réunion i Martinique,
                           
                        
                              —
                           
                           
                              EUR 24 po toni za Guadeloupe;
                           
                        
            
                  (b)
               
               
                  jedinstvenog paušalnog iznosa za troškove prijevoza morskim putem od faze FOB luka u prekomorskim departmanima do faze CIF europskih luka u Zajednici i pripadajuće troškove osiguranja;
               
            
                  (c)
               
               
                  paušalnog iznosa za 100 kilograma sirovog šećera izraženog kao bijeli šećer koji proizvođači uskladište krajem svakog mjeseca, utvrđenog na EUR 0,45 za Guadeloupe i EUR 0,35 za Réunion.”
               
            
   Članak 2.
   Članak 4. stavak 1. Uredbe (EZ) br. 1554/2001 zamjenjuje se sljedećim:
   
      „1.   U slučaju šećera kako je navedeno u članku 1., rafiniranog u rafinerijama u europskim regijama Zajednice, u tržišnim godinama od 2002./2003. do 2005./2006., potpora se dodjeljuje predmetnim rafinerijama za svaku desetinu postotka uroda u više od 92 % iznosa jednakog 0,0387 % interventne cijene za sirovi šećer u tom razdoblju.”
   
   Članak 3.
   Ova Uredba stupa na snagu na dan od dana objave u Službenom listu Europskih zajednica.
   Ona se primjenjuje od 1. srpnja 2002.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. kolovoza 2002.
      
         
            Za Komisiju
         
         Franz FISCHLER
         
         
            Član Komisije
         
      
   
   
      (1)  SL L 178, 30.6.2001., str. 1.
   
      (2)  SL L 104, 20.4.2002., str. 26.
   
      (3)  SL L 205, 31.7.2001., str. 18.